**Constelaţii**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Costelaţii

În noaptea asta scriu pe cer,

că pasul meu e prizonier,

aici, pe-acest pământ

şi doar privirea şi visarea,

călătoresc din închisoarea

în care încă sunt.

Voi scrie-n gând, unind trei stele

şi-apoi voi desena spre ele,

un pas de uriaş, făcut,

de la luceafărul de noapte,

până la calea cea de lapte,

pe cerul nopților, tăcut.

Constelaţii-n care zborul,

poartă-n stele visătorul,

stele care-ntr-o sclipire

lunecândă spre pământ,

se transformă prin unire,

într-un gând purtat de vânt.